Philetaerus
Philetaerus (Graece ), filius Macedonici viri Attali et uxoris Boae, qui  Tiei natus anno 263 a.C.n. mortuus est, eunuchus fuisse dicitur ex infante ob quendam casum. Nihilominus Alexandro mortuo Lysimachus, unus e diadochis, ei Pergamenam arcem 301 a.C.n. ut legato suo tradidit, thesaurum pecuniasque ibi ut custodiret. Ac rem mandatam aliquamdiu cum fide gessit. Postquam vero Arsinoe, nova uxor Lysimachi, insidias ei parare coepit, circa 282 a.C.n. sibi consulere statuit atque utcumque res ferebat inter perpetua diadochorum bella alii atque alii imperatori fidem promittebat (plerumque vicinis Seleucidis) ː hoc modo securus in oppido suo manere potuit ita ut conditor regni Pergameni et stirpis Attalidarum vulgo habeatur quamquam regium titulum sibi numquam vindicavit (nummos quidem suo nomine inscriptos percussit sed effigie Seleuci signatos). Quo in imperio  mortuo Philetaero  Eumenes, fratris eius Eumenis filius successit.

Fontes 
 Pausanias libro primo Graeciae descriptionis capitulis VIII.1 et X.4-5
 XIII.4.1.

Notae

Bibliographia
 R. E. Allen, The Attalid Kingdom: a constitutional history. Oxonii, 1983
  no. 91, p. 418
 E. V. Hansen, The attalids of Pergamum. 2a ed. Ithaca, 1971
 W. Hoffmann, "Puiletairos (1)" in  

Nati saeculo 4 a.C.n.
Mortui 263 a.C.n.
Antigoni Monophthalmi sectatores
Incolae Anatoliae Graecoromanae
Lysimachi sectatores
Seleuci sectatores
Duces civitatum
Regnum Pergamenum
Castrati